Document ID: 32007D0556

KOMISIJOS SPRENDIMAS
2007 m. rugpjūčio 1 d.
iš dalies keičiantis Sprendimą 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis
(pranešta dokumentu Nr. C(2007) 3696)
(Tekstas svarbus EEE)
(2007/556/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
atsižvelgdama į 2005 m. gruodžio 20 d. Tarybos direktyvą 2005/94/EB dėl paukščių gripo kontrolės Bendrijoje priemonių ir panaikinančią Direktyvą 92/40/EEB (3), ypač į jos 63 straipsnio 3 dalį,
kadangi:
(1)
2006 m. birželio 14 d. Komisijos sprendime 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis, ir panaikinančiame Sprendimą 2006/135/EB (4), nustatytos tam tikros apsaugos priemonės, kurios turi būti taikomos siekiant išvengti šios ligos išplitimo, įskaitant A ir B teritorijų nustatymą, įtarus ar patvirtinus ligos protrūkį.
(2)
Čekijos Respublikoje kilus labai patogeniško H5N1 potipio paukščių gripo protrūkiui, Komisija priėmė 2007 m. birželio 21 d. Sprendimą 2007/434/EB, iš dalies keičiantį Sprendimą 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Čekijos Respublikos naminiams paukščiams sukelia gripo viruso H5 potipis (5).
(3)
Po kelių dienų Komisija priėmė 2007 m. birželio 29 d. Sprendimą 2007/454/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis (6), kuriuo patvirtintos Sprendime 2007/434/EB nurodytos laikinos apsaugos priemonės dėl A ir B teritorijų Čekijos Respublikoje ir tokio suskirstymo į regionus trukmė.
(4)
Vokietijoje kilus labai patogeniško H5N1 potipio paukščių gripo protrūkiui, Komisija priėmė 2007 m. liepos 9 d. Sprendimą 2007/483/EB, iš dalies keičiantį Sprendimą 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Vokietijos naminiams paukščiams sukelia gripo viruso H5N1 potipis (7).
(5)
2007 m. liepos 13 d. Komisijos sprendimu 2007/496/EB, iš dalies keičiančiu Sprendimą 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis (8), buvo patvirtintos Sprendime 2007/483/EB nurodytos laikinos apsaugos priemonės, susijusios su A ir B teritorijomis Vokietijoje. Todėl, siekiant atsižvelgti į epidemiologinės padėties pokyčius Čekijos Respublikoje, buvo iš dalies pakeistos teritorijų, kurioms taikomi apribojimai, ribos ir Čekijos Respublikos taikomų priemonių trukmė.
(6)
2007 m. liepos 12 d. Čekijos Respublika pranešė apie dar du viruso protrūkius A teritorijoje esančiuose naminių paukščių ūkiuose, todėl reikia pratęsti Čekijos Respublikai taikomų apsaugos priemonių taikymo trukmę. Be to, dėl Bendrijos teisės aktų aiškumo tikslinga abėcėlės tvarka išvardyti A teritorijos zonas, kurioms taikomi apribojimai toje valstybėje narėje, neatskiriant apsaugos ir priežiūros zonų.
(7)
Todėl Sprendimas 2006/415/EB turėtų būti atitinkamai iš dalies pakeistas.
(8)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2006/415/EB priedo tekstas pakeičiamas šio sprendimo priedo tekstu.
2 straipsnis
Šis sprendimas yra skirtas valstybėms narėms.
Priimta Briuselyje, 2007 m. rugpjūčio 1 d.

Labels: 3
0
18
6